ג'ון וודוויין

ג'ון וודוויין (באנגלית: John Woodvine; ) היה שחקן תיאטרון וקולנוע אנגלי שהופיע ביותר מ-70 הפקות תיאטרון ובמספר דומה של תפקידים בקולנוע ובטלוויזיה.

ביוגרפיה
וודוויין נולד בסאות' שילדס שבמחוז דרהאם באנגליה, בנם של רוז וג'ון וודוויין. הוא התחנך בבית הספר לורד ויליאמס בעיר ת'יים באוקספורדשייר ולמד משחק באקדמיה המלכותית לאמנות הדרמה.

קריירה
בשנות החמישים של המאה העשרים עבד עם להקת התיאטרון אולד ויק. ב-1957 הופיע יחד עם ראסל נפייר, ג'ון קרלייל ואדגר לוסטגרטן בסדרת הטלוויזיה של רשת ABC "סקוטלנד יארד". וודוויין שיחק בתפקיד המפקח קינגדום.

לוודוויין הייתה קריירה רבת שנים עם הלהקה השייקספירית המלכותית. ב-1976 שיחק לצדם של איאן מקלן וג'ודי דנץ' בתפקיד בנקו בהפקה עתירת שבחים של טרוור נאן למחזה "מקבת'" שצולמה בהמשך לטלוויזיה. עוד כיכב עם הלהקה השייקספירית המלכותית בהפקה משנת 1980 של המחזה "חייו והרפתקאותיו של ניקולס ניקלבי", עיבוד לרומן באותו שם מאת דיקנס, בו גילם את דמותו של ראלף ניקלבי.

כבר מתחילת הקריירה שלו גילם וודוויין דמויות של שוטרים, בין השאר בסדרת הדרמה הבריטית "Z-Cars" בתפקיד מפקח בילוש ויטי (1968–1969), ובתפקיד אורח בסדרה "Softly, Softly" משנות השבעים של המאה העשרים. עוד בשנות השבעים גילם שוב את המפקח קינגדום בסדרה "הסקוטלנד יארד החדש". הוא זכור במיוחד בתפקיד השוטר הממורמר שלוקח בן ערובה בפרק משנת 1983 בסדרה "ג'ולייט בראבו". עוד כשוטר גילם דמות של "בובי", בעיבוד לטלוויזיה של ה-BBC של ספרי הילדים "Big Six" ו-"Coot Club" מאת ארתור רנסום. בסיטקום "The New Statesman" גילם וודוויין תפקיד קומי של שוטר בשם סר מלאכי ג'ריקו.

וודוויין גילם את דמותו של מקדאף במחזה הטלוויזיוני "מקבת'", ששודר ב-20 בספטמבר 1979. ב-1979 שיחק בתפקיד מרשל במיני-סדרה "The Armageddon Factor" במסגרת סדרת המדע בדיוני "דוקטור הו". הוא הופיע בתפקיד סנ"צ רוס בסדרת הדרמה "Edge of Darkness", וב-1985 השתתף בכמה פרקים בעיבוד הטלוויזיוני של "התלת רגליים" ב-1987 שיחק בתפקיד בלתי נשכח בדמות אב המנזר מורדרין בסדרה "Knights of God" של רשת ITV. עוד גילם את אביו של פרנק גאלאגר, נוויל, בדרמה "לגדול בלי בושה" של ערוץ 4, ואת אביו של השוטר טוני סטאמפ בסדרה "The Bill". ב-2008 הופיע בקומדיה "Never Better" של ערוץ BBC2, ובדמות ג'ו ג'ייקובס באופרת הסבון של ITV1 "אמרדייל". ב-2010 שיחק בתפקיד אלן הויל באופרת הסבון הוותיקה "קורוניישן סטריט". בדצמבר 1987 גילם את ד"ר ג'יימס שפרד בעיבוד של "The Murder of Roger Ackroyd" מאת אגאתה כריסטי ששודר ברדיו ה-BBC. ב-2016 שיחק בתפקיד הארכיבישוף מיורק בסדרה "הכתר" של חברת נטפליקס.

בקולנוע הופיע וודוויין בסרט "זאב אמריקאי בלונדון" בבימויו של ג'ון לנדיס משנת 1981. בהמשך גילם את אותה דמות בעיבוד הרדיופוני של הסרט ששודר ב-BBC. ב-1972 שיחק בסרטו של ריצ'רד אטנבורו "Young Winston". עוד כיכב בתפקיד ארתור בירלינג בעיבוד הרדיופוני של המחזה "An Inspector Calls" בערוץ BBC World Service, ובתפקיד ד"ר ביירון קליגארי בסדרה הקומית "הקבינט של ד"ר קליגרי". ב-6 במאי 2012 שיחק בתפקיד פרוספרו במחזה "הסערה" ששודר ברדיו 3 של ה-BBC.

תיאטרון
ג'ון וודוויין הופיע כחניך בלהקת התיאטרון של ג'יימס קופר באילפורד, שם שיחק בתפקידים כגון המכשף במחזה "Dark of the Moon" וקלאודיוס במחזה "המלט" (תפקיד אותו גילם גם עם להקת התיאטרון פרוספקט).

ב-1954 שיחק וודוויין בתפקיד קספר דארד במחזה "Captain Carvallo" בסיבוב הופעות.

ב-1954 הצטרף וודוויין ללהקת התיאטרון של האולד ויק, ושיחק במחזה "מקבת'". בהמשך גילם את וינצ'נטיו במחזה "אילוף הסוררת" (נובמבר 1954), הדוכס במחזה "כטוב בעיניכם" (מרץ 1955), ורנון בחלק הראשון והשופט העליון בחלק השני של המחזה "הנרי הרביעי" (אפריל 1955), פלוויוס במחזה "יוליוס קיסר" (ספטמבר 1955), רוגבי במחזה "נשות וינדזור העליזות" (ספטמבר 1955), קלאומנס במחזה "אגדת חורף" (נובמבר 1955), ובתפקיד הבישוף של אלי ומקמוריס במחזה "הנרי החמישי" (דצמבר 1955).

ב-1956 הופיע עם הלהקה בתפקיד רודריגו ב"אותלו" (פברואר), קלכס במחזה "טרוילוס וקרסידה" (אפריל), רוצח במחזה "מקבת'" (מאי), טיבלט ב"רומיאו ויוליה" ולורד סקרופ מברקלי במחזה "ריצ'רד השני (מחזה)" (יולי). בארבעת המחזות האחרונים יצא לסיבוב הופעות שכלל עונת הופעות בתיאטרון וינטר גרדן בניו יורק בדצמבר 1956 ובינואר 1957. בספטמבר 1959 חזר להופיע עם הלהקה בתפקיד קרלס בקומדיה "הדו-פרצופי" מאת ויליאם קונגריב; מאובריי במחזה "ריצ'רד השני" ובתפקיד נים ב"נשות וינדזור העליזות".

חיים אישיים
ג'ון וודוויין היה נשוי לשחקנית לין פארלי. לפני כן היה נשוי להייזל רייט, ונולדו להם שתי בנות, אמה וודוויין והשחקנית מרי וודוויין.

ב-11 במאי 2012 התמוטט וודוויין מחוץ לבמה בתיאטרון גראנד בלידס, כשהופיע במחזמר "קרוסל", זמן קצר אחרי הופעתו. הוא נלקח לבית חולים, והחלים באופן מלא. בנובמבר 2013 הופיע בעונה השנייה של סדרת הטלוויזיה "הברן".

תפקידים בתיאטרון
 שנה שם שם באנגלית תפקיד הערות מרץ 1960 משפט הקופים Inherit the Wind הארי ו. אסטרברוק בתיאטרון סיינט מרטין יוני 1961 The Andersonville Trial גנרל ליו וולאס תיאטרון מרמייד אוגוסט 1961 'Tis Pity She's a Whore וסקז תיאטרון מרמייד דצמבר 1961 אי המטמון Treasure Island לונג ג'ון סילבר תיאטרון מרמייד פברואר 1964 הבאקכות The Bacchae פנתאוס תיאטרון מרמייד אפריל 1964 מקבת' Macbeth מקבת' תיאטרון מרמייד יולי 1964 The Shoemaker's Holiday סיימון אייר תיאטרון מרמייד מאי 1965 אדיפוס בקולונוס Oedipus at Colonus תזאוס תיאטרון מרמייד יוני 1966 דילמת הרופא The Doctor's Dilemma קוטלר וולפול תיאטרון הקומדיה דצמבר 1966 קרפד מטירת קרפד Toad of Toad Hall באדג'ר תיאטרון הקומדיה אוקטובר 1968 Close the Coalhouse Door ג'קי מאת אלן פלייטרתיאטרון פורצ'ון מאי 1970 Poor Horace הקצין אורמסבי תיאטרון ליריק יוני 1971 Joe Lives! ג'ו וילסון באוניברסיטת ניוקאסל ובתיאטרון גריניץ' אוגוסט 1971 המלט Hamlet קלאודיוס סיבוב הופעות עם להקת התיאטרון פרוספקט 1973 דרכו של עולם The Way of the World סר ויפול ויטווד פסטיבל אדינבורו 1973 The Wood Demon אורלובסקי הופעה בברוקלין אקדמי בניו יורק בינואר 1974, ובתיאטרון וימבלסון במרץ - מאי 1974 1973 המלך ליר King Lear קנט מרץ 1974 'Tis Pity She's a Whore הקרדינל אפריל 1974 Ruling the Roost פונטאגן פארסה מאת ז'ורז' פדו פברואר 1975 Stallerhof סטאלר מאת פרנץ קסוור קרץתיאטרון המפסטד מאי 1975 The Formation Dancers ג'רלד מאת פרנק מרקוסתיאטרון איוון ארנוד, גילפורד 1976 המלך ליר King Lear הדוכס מקורנוול 1976 מהומה רבה על לא דבר Much Ado About Nothing דוגברי 1976 אגדת חורף The Winter's Tale פוליקסנס 1976 מקבת' Macbeth בנקו בתיאטרון The Other Place יוני 1977 "קומדיה של טעויות" (מחזמר) The Comedy of Errors דוקטור פינץ' תיאטרון אולדוויץ' מאי 1977, דצמבר 1977 האלכימאי The Alchemist סבטל בתיאטרון The Other Place ינואר 1978 דרכו של עולם The Way of the World פיינול RSC בתיאטרון אולדוויץ' יוני 1978 Every Good Boy Deserves Favour אלכסנדר RSC תיאטרון מרמייד 1979 נשות וינדזור העליזות The Merry Wives of Windsor סר ג'ון פלסטף 1979 הלילה השנים עשר Twelfth Night מלווליו 1979 יוליוס קיסר Julius Caesar יוליוס קיסר יוני 1980 - יוני 1981 חייו והרפתקאותיו של ניקולס ניקלבי The Life and Adventures of Nicholas Nickleby ראלף ניקלבי מאת דייוויד אדגר, RSCתיאטרון אלדוויץ'הפקה נוספת באולד ויק לצילומים לטלוויזיה, ביולי עד אוגוסט 1981 אפריל - יוני 1981 The Knight of the Burning Pestle צ'ארלס מריתואט תיאטרון רפרטוארי באולדוויץ' אוקטובר 1981 - ינואר 1982 ניקולס ניקלבי Nicholas Nickleby ראלף ניקלבי בתיאטרון פלימות', ניו יורק אוגוסט 1982 Rocket to the Moon מר פרינס מאת קליפורד אודטסתיאטרון המפסטדתיאטרון אפולו בספטמבר - נובמבר 1982 מרץ - מאי 1987 "הנרי הרביעי" ו"והנרי החמישי" The Henrys סר ג'ון פלסטף להקת שייקספיר האנגלית, אולד ויק דצמבר 1987 - ינואר 1988 Between East and West גרגור האסק מאת ריצ'רד נלסןתיאטרון המפסטד אפריל - נובמבר 1989 גטו Ghetto גנס מאת יהושע סובולהתיאטרון הלאומי, אולם אוליבייה יוני - יולי 1990 אנה כריסטי Anna Christie כריס כריסטופרסון מאת יוג'ין או'נילתיאטרון יאנג ויק פברואר - מרץ 1991 הסוחר מוונציה The Merchant of Venice שיילוק להקת שייקספיר האנגלית, בתיאטרון ליריק המרסמית ובמרכז האמנויות ווריק 1992 מקבת' Macbeth דנקן להקת שייקספיר האנגלית, בתיאטרון ליריק המרסמית' נובמבר - דצמבר 1992 הסערה The Tempest פרוספרו להקת שייקספיר האנגלית, בתיאטרון ליריק המרסמית' אוקטובר 1993 - פברואר 1994 מאכינל Machinal ג'ורג' ה ג'ונס מאת סופי טרדוולהתיאטרון הלאומי, אולם ליטלטון ספטמבר - אוקטובר 1994 The Hostage מונסיור מאת ברנדן ביהן; RSC, ברביקן אוקטובר - דצמבר 1995 Venice Preserv'd פריולי מאת תומאס אוטוויי אוקטובר 1996 - מרץ 1997 כטוב בעיניכם As You Like It ז'אק RSC ברביקן פברואר - אפריל 1997 The General from America סר הנרי קלינטון מאת ריצ'רד נלסוןRSC בתיאטרון The Pit ספטמבר 1997 - ינואר 1998 אויב העם An Enemy of the People אסלקסן מאת איבסן, התיאטרון הלאומי, אולם אוליבייה מרץ - מאי 1998 Give Me Your Answer, Do! ג'ק דונובן מאת בריאן פריל, המפסטד אוגוסט 1999 טימון איש אתונה Timon of Athens פלביוס תיאטרון רויאל שייקספיר, סטרטפורדRSC ברביקן במרץ - אפריל 2000 ינואר - אפריל 2000 דון קרלו Don Carlos המלך פיליפ השני מספרד מאת שילר מאי - יוני 2002 Life After Life אדגר ג' מאת פול ג'פסון וטוני פרקרהתיאטרון הלאומי, אולם ליטלטון לופט יולי 2008 המלט Hamlet המלך השחקן תיאטרון קורטיארד, סטרטפורד

פילמוגרפיה
 שנה שם שם באנגלית תפקיד הערות 1965 דרלינג Darling פקיד מכס ללא קרדיט 1970 יצרים אפלים The Walking Stick ברטי איירונס 1971 השדים The Devils טרינקנט 1972 וינסטון הצעיר Young Winston האוורד 1975 Assault on Agathon מאט פנרק 1981 זאב אמריקאי בלונדון An American Werewolf in London ד"ר ג'. ס. הירש 1982 Spaghetti House אלטו פונציונריו 1983 Squaring the Circle גירק 1989 Countdown to War יואכים פון ריבנטרופ 1989 Danny, the Champion of the World טאלון סרט טלוויזיה 1992 אנקת גבהים Emily Brontë's Wuthering Heights תומאס ארנשו 1992 Leon the Pig Farmer ויטלי 1993 The Trial הר דיימן 1994 Dragonworld לסטר מקינטייר 1994 Fatherland לותר סרט טלוויזיה 1995 אהבה כמוסה Persuasion אדמירל קרופט 2004 יריד ההבלים Vanity Fair לורד בייריקרס 2006 מיס פוטר Miss Potter סר נייגל 2008 פליק Flick ד"ר ניקל 2010 בורק והר Burke & Hare לורד פרובוסט 2011 רציחות במידסומר Midsomer Murders קומודור בפרק "The Oblong Murders" 2016 הכתר The Crown הארכיבישוף מיורק סדרת טלוויזיה

קישורים חיצוניים



הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי האקדמיה המלכותית לאמנות הדרמה
קטגוריה:אישים זוכי פרס אוליבייה
קטגוריה:חברי הלהקה השייקספירית המלכותית
קטגוריה:אנגלים שנולדו ב-1929
קטגוריה:אנגלים שנפטרו ב-2025